cyanic-selkie/wikianc huggingface dataset:
ஒலிவாங்கி
ஒலிவாங்கியின் மேற்பகுதிகள்
ஒலிவாங்கியின் மேற்பரப்பு பொதுவாக மென்மையான பாலிஸ்டர் அல்லது பாலியுரிதேன் நுரையினால் செய்யப்பட்டிருக்கும். ஏனென்றால், இவை குறைந்த விலையில் கிடைப்பதுடன், இயற்கை அப்புறப்படுத்துவதற்கும் ஏற்றதாக உள்ளன. வேண்டுமானால் பொருத்திக் கொள்ள கூடிய காற்றுத்திரைகளும் கிடைக்கின்றன. ஷூர் நிறுவனத்தின் A2WS என்பது வேண்டுமானால் பொருத்திக்கொள்ளக்கூடிய காற்றுத்திரைக்கான ஓர் எடுத்துக்காட்டாகும். அமெரிக்க ஜனாதிபதி உரையாற்றும் ஒலிவாங்கிகளில் ஒன்றான ஷூர் SM57 ஒலிவாங்கியிலும் இந்த வகை காற்றுத்திரை பயன்படுத்தப்படுகிறது. பாலியுரிதேன் நுரை ஒலிவாங்கி மேற்பரப்புகளில் இருக்கும் ஒரு குறைபாடு என்னவென்றால், இவை காலப்போக்கில் அழியத் தொடங்குகின்றன. அதேபோல, காற்றுத்திரைகளின் திறந்த அறைப்பகுதிகளில் காலப்போக்கில் தூசிகளும், ஈரப்பதமும் குவிந்துவிடுவதால், உயர் அலைவரிசை இழப்பைத் தடுப்பதற்காக அவற்றை சுத்தப்படுத்த வேண்டும். மற்றொருபுறம், காற்றுத்திரைகளின் நன்மை என்னவென்றால், காற்றுத்திரைகளைச் சுத்தப்படுத்த ஒருவர் உடனடியாக அவற்றை மாற்றிவிட முடியும். அதிக செயல்பாடுகள் நடந்து கொண்டிருக்கும் சூழ்நிலைகளில், ஓர் ஒலிவாங்கியில் இருந்து மற்றொன்றை வேறுபடுத்தி அடையாளம் காண்பதற்கு, வெவ்வேறு நிறத்திலான காற்றுத்திரைகளையும் பயன்படுத்தலாம்.
பாப் வடிகட்டிகள்
பாப் வடிகட்டிகள் அல்லது பாப் திரைகள் என்பவை ஒலிப்பதிவுகளின் போது வல்லெழுத்து அதிர்வைக் குறைக்க அரங்க சூழல்களில் பயன்படுத்தப்படுகின்றன. ஒரு பாப் வடிகட்டி என்பது ஒலி ஊடுறுவக்கூடிய சல்லடைத்துணியின் ஒன்றோ அல்லது பல அடுக்குகளால் செய்யப்பட்டிருக்கும். பாப் கவசம் என்பது ஒலிவாங்கிக்கும் பேச்சாளருக்கும் இடையில் வைக்கப்படுவதாகும். பாப் வடிகட்டியை வைத்தால், பேசுபவரின் உதடுகளை ஒலிவாங்கிக்கு மிக அருகில் கொண்டு வர வேண்டிய அவசியம் ஏற்படுகிறது. பாடகர்களை அவர்களின் வல்லெழுத்துக்களை மென்மையாக உச்சரிக்கவும் அல்லது நேரடையாக காற்று ஒலிவாங்கியில்படாமல் தடுக்கவும் பயிற்றுவிக்க முடியும். இம்மாதிரியான சமயங்களில், பாப் வடிகட்டி தேவைப்படுவதில்லை.
ஒலிபெருக்கிகள் மீது எச்சில் தெறிப்பதிலிருந்தும் பாப் வடிகட்டிகள் பாதுகாக்கின்றன. பெரும்பாலான மின்தேக்கி ஒலிவாங்கிகள் எச்சில் உமிழ்வாலேயே பாதிப்படைகின்றன.
கொரம்புகள்
இயற்கை சூழல்களில் ஒலிப்பதிவு, மின்னணு செய்திகள் சேகரிப்பு மற்றும் திரைப்பட மற்றும் ஒளிப்பட படப்பிடிப்புகள் போன்ற வெளிப்புற இடங்களில் பயன்படுத்தப்படும் ஒலிவாங்கிகளில் பெரியதாக சுற்றப்பட்ட காற்றுத்திரைகளே கொரம்புகள் ஆகும். இவை 25 dB வரையில் காற்று இரைச்சலை, குறிப்பாக குறைந்த அலைவரிசை இரச்சலைக் குறைக்கக் கூடியவை. முக்கியமாக, இந்த கொரம்பு ஒரு வெறுமையான குழாய் அல்லது கூடை போல இருக்கும். ஆனால் ஒலி ஊடுறுவக்கூடிய தன்மையைக் கொண்டிருக்கும். ஒலிவாங்கியைச் சுற்றி ஒரு குறிப்பிட்ட கொள்ளளவில் நிலையான காற்றை உருவாக்குவதன் மூலம் இந்த கொரம்பு வேலைச் செய்கிறது. அதுமட்டுமின்றி, ஒலிவாங்கியானது கொரம்பிற்கும் அடுத்தபடியாக, அதை விலக்கி வைத்திருக்கும் நிலையில், ஓர் இழுப்புத்தன்மை கொண்ட அதிர்வால் பிரிக்கப்பட்டிருக்கும். இது காற்று அதிர்வுகளைக் குறைப்பதுடன், அந்த கூடையிலிருந்து வரும் இரைச்சலையும் கையாள்கிறது. வேகமான காற்று வீசும் நிலைமைகளில் கொரம்பு மிகவும் பயனுள்ளதாக அமைகிறது. வழக்கமாக, ஒலி ஊடுறுவக்கூடிய ஒன்றாக விளங்கும் இது, மென்மையான நீண்ட ரோமங்களால் செய்யப்பட்டிருக்கும். இந்த முடிகள், கொரம்பைத் தாக்கும் எந்த காற்று வேகத்திற்கும், அதிர்வு தாங்கிகளாக செயல்படுகின்றன. இந்த மேலுரை கூடுதலாக 10 dB வரையில் காற்று இரைச்சலைக் குறைக்கும்.
வெளிப்புற இணைப்புகள்
பகுப்பு:கூகுள் தமிழாக்கம்-கருவிகள் பகுப்பு:19-ஆம் நூற்றாண்டுக் கண்டுபிடிப்புகள்
நிலைகொள் வேளாண்மை
நிலைகொள் பண்ணைமுறை அல்லது நிலைகொள் வேளாண்மை (Permaculture) என்பது சூழலியல் கண்ணோட்டத்தில் மாந்த  வாழிடத்தையும், உணவு  விளைவிப்பு முறைகளையும் ஒன்றிணைத்து வடிவமைத்த வேளாண்மை முறை ஆகும். இது நிலைப்பேறான மாந்தக் குடியிருப்பையும்  வேளாண்மை முறைமைகளையும் இயற்கையோடு இணைந்ததாக வடிவமைக்க முயலும் அமைப்புச் சூழல்சார்  வடிவமைப்புக் கோட்பாடு  ஆகும்.
நிலைகொள் வேளாண்மை என்பது அமைப்பியல் சிந்தனை, ஒப்புருவாக்கம், இயற்கைச் சூழல் அமைப்புகளில் அமைந்த பாணிகளையும் மீள்தகவு கூறுபாடுகளையும் மையப்படுத்திய வடிவமைப்பு நெறிமுறைகள் ஆகும். இது இந்த நெறிமுறைகளை வளரும் துறைகளாகிய மீளாக்க வேளாண்மையிலில் இருந்து மீள்காட்டுயிராக்கம், குமுகாய மீள்தகவு போன்ற பல்வேறு புலங்களில் பயன்படுத்துகிறது. நிலைகொள் வேளாண்மைக்கான ஆங்கிலச் சொல்லை டேவிடு கோல்ம்கிரென் அறிமுகப்படுத்தினார். அப்போது அவர் உயர்கல்வி மேம்பாட்டுக்கான தாசுமேனியக் கல்லூரியின் சுற்றுச்சூழல் துறையில் முதுபட்டப் படிப்பு மாணவராக இருந்தார். பிறகு 1978 இல் தாசுமானியா பல்கலைக்கழகத்தில் சுற்றுச்சூழல் உளவியலில் பில்மோலிசன் கட்டில் முதுநிலை விரிவுரையாளரானார். It originally meant "permanent agriculture", மசனோபு புகுவோகாவின் இயற்கை வேளாண்மை மெய்யியலின்படி, எந்தவொரமுண்மையான பேண்தகு அமைப்பும் சமூகக் கூறுபடுகளையும் உள்ளடக்குதல் வேண்டும் என்பதைக் கருதி, பிறகு இச்சொல்லை அவர் நிலைகொள் வளர்ப்புக்கும் விரிவாக்கினார். இதில் சூழல் வடிவமைப்பு, சூழற் பொறியியல், மீளாக்க வடிவமைப்பு, சுற்றுச்சூழல் வடிவமைப்பு, கட்டுமானம் எனப் பல கிளைப்பிரிவுகள் உள்ளன. இது ஒருங்கிணைந்த நீர்வள மேலாண்மை யையும் உள்ளடக்கும். பின்னர் கூறிய துறை பேண்தகு கட்டமைப்பு, மீளாக்கமும் தற்பேணலும் வாய்ந்த வாழிடம், இயற்கைச் சூழல் அமைப்புகளைப் பேணும் வேளாண்மை அமைப்பு ஆகியவற்றை வடிவமைக்க வழிவகுக்கிறது.
மோலிசன் கூறுகிறார்: " நிலைகொள் வேளாண்மை என்பது இயற்கையோடு இயைந்த முறைமையே தவிர அதற்கு எதிரானதல்ல; இது தொடர்ந்த நோக்கீட்டால் உருவாகியதே தவிர சிந்தனையற்ற தொடருழைப்பால் உருவாகியதல்ல; தாவரங்களயும் விலங்குகளையும் அவற்றின் செயல்பாட்டுச் சூழ்நிலியில் தொடர்ந்து உற்றுநோக்கியதால் உருவாகியதே தவிர எந்தவொரு பகுதியையும் ஒற்றை விளைபொருள் அமைப்பாக கருதியதால் உருவாகியதல்ல."
பரவலாக மேற்கோள் காட்டப்படும் நிலைகொள் வேளாண்மையின் 12 நெறிமுறைகள் முதலில் டேவிடு கோல்ம்கிரென். Permaculture: Principles and Pathways Beyond Sustainability(2002) என்ற தனது நூலில் விவரிக்கப்பட்டவையாகும். இவற்றில் பின்வருவன அடங்கும்: Observe and Interact, Catch and Store Energy, Obtain a Yield, Apply Self Regulation and Accept Feedback, Use and Value Renewable Resources and Services, Produce No Waste, Design From Patterns to Details, Integrate Rather Than Segregate, Use Small and Slow Solutions, Use and Value Diversity, Use Edges and Value the Marginal, and Creatively Use and Respond to Change.
வரலாறு
நிலைகொள் வேளாண்மைப் புலத்தை பல வேளாண் அறிஞர்கள் புரட்சிகரமாக மாற்றினர். 1911இல், பிராங்கிளின் இராம் கிங் தனது (Farmers of Forty Centuries: Or Permanent Agriculture in China, Korea and Japan)  என்ற நூலில் நிலைகொள் வேளாண்மை  என்ற சொல்லை முதன்முதலில் எடுத்தாண்டார். 1929இல், யோசப்பு இரசல் சிமித் தனது (Tree Crops: A Permanent Agriculture) என்ற நூலில் நிலைகொள் வேளாண்மை யை  ஒரு துணைத் தலைப்பாகப்  பயன்படுத்தினார். இவர் இந்நூலில் மாந்த உணவாக பழங்களும் கொட்டைகளும் பற்றித் தான் செய்த செய்முறைகளின் நெடுநாள் பட்டறிவைத் தொகுத்து அளித்துள்ளார். . Smith saw the world as an inter-related whole and suggested mixed systems of trees and crops underneath. This book inspired many individuals intent on making agriculture more sustainable, such as Toyohiko Kagawa who pioneered forest farming in Japan in the 1930s.
நிலைகொள் வேளாண்மை வரையறையை வலுப்படுத்தக்கூடியதாக ஆத்திரேலியரான பி. ஏ. யியோமான் தனது (Water for Every Farm (1964)) என்ற நூலில் நிலைகொள்  வேளாண்மை பற்றியும் அதன் தொடர்ந்து நிலவக்கூடிய இயல்பு பற்றியும் கூறியுள்ளார். இவர் 1940களில் ஆத்திரேலியாவில் நோக்கீட்டை (அவதானத்தை) அடிப்படையாகக் கொண்ட நிலப்பயன்பாட்டு அணுகுமுறையை அறிமுகப்படுத்தியவர். இவர் 1950 களில் நீர் வழங்கல், பகிர்தல் சார்ந்த மேலாண்மைக்கான முதன்மையான வடிமைப்பு முறையையும் அறிமுகப்படுத்தியுள்ளார்.
கோல்கிரென் சுட்டீவர்ட்டு பிராண்டு பணிகளே நிலைகொள் வேளாண்மையின்பால் தொடக்கநிலைத் தாக்கம் செலுத்தின எனக் கூறுகிறார். பிற முதனிலைத் தாக்கங்களாக, ரூத் சுட்டவுட், எசுத்தர் தீன்சு,  மசனோபு புகுவோகா ஆகியவர்களின் பணிகளைக் கூறலாம். எசுத்தர் தீன்சு குழிதோண்டா நடவுமுறையை அறிமுகப்படுத்தினார். மசனோபு புகுவோகா 1930 களில் யப்பானில் உழவுசெய்யாத பழத்தோட்டங்களையும் தோட்டங்களையும் அறிமுகப்படுத்தினார். இவை இயற்கை வேளாண்மைக்கு வித்திட்டன.
பெயர்க்காரணம்
1978ஆம் ஆண்டு, ஆத்திரேலிய சூழலியலாளர்களான பில் மோலிசனும் அவரது மாணவரான டேவிட் கொல்ம்கிரனும் நிலைகொள் வேளாண்மை என்ற பொருள் தரும் ஆங்கிலச் சொல் ஒன்றின் (PERMAnant AgriCULTURE) சுருக்கமாக நிலைகொள் வேளாண்மை (Permaculture) என்னும் சொல்லை உருவாக்கினர். தமிழில் நிலையான வேளாண்மை, நிரந்தர வேளாண்மை, நிலைகொள் வேளாண்மை ஆகிய சொற்கள் இதற்குப் பயன்படக் கூடியவை.
நிலைகொள் வேளாண்மையின் விழுமியங்கள்
நிலைகொள் வேளாண்மை ஏனைய மாற்றுப் பண்ணை முறைகளான இயற்கை வேளாண்மை, நிலைப்பேறான வேளாண்மை, சூழல் வேளாண்மை ஆகியவற்றிலிருந்து தனித்துவமானது. இது தனித்தனிக் கொள்கைகளுக்குப் பதிலாக முழுப் பூகோள சமுதாயத்தினதும் வாழ்விருப்பு பற்றி கருதுகிறது.
நிலைகொள் வேளாண்மை வடிவமைப்பின் கோட்பாடுகள்
சூழலியல், ஆற்றல் சேமிப்பு, நிலக்காட்சிமை வடிவமைப்பு, சுற்றாடல் அறிவியல் எனப் பல்துறை சார்ந்ததாக இது வடிவமைக்கப்படுகிறது.
நிலத்தை தொடர்ந்து கவனித்து அதனுடனான தொடர்புகளைப் பேணுதல்
இயற்கைக்கு எதிரான செயல்களை செய்வதை தவிர்த்து, இயற்கையுடன் இணைந்து அதைத் தொடர்ந்து கவனித்தல் எ.கா: பூச்சிகளைக் கொல்ல  பூச்சிக்கொல்லிகளுக்குப் பதிலாக மாற்று முறைகளைப் பயன்படுத்துதல்.
இயற்கையின் ஒவ்வொரு ஆற்றலையும சேமித்தல்
சூரிய வெளிச்சம், மழை, காற்று முதலான இயற்கை வளங்களை தக்க முறையில் பயன்படுத்தலும் பாதுகாத்தலும்.
மகசூலை முழுமையாகப் பயன்படுத்துதல்
முதன்மை விளைபொருள் தவிர்ந்த ஏனைய பக்க விளைபொருள்களையும் முடிந்தவரைபயன்படுத்துதல். எ.கா: அறுவடையின் பின்னான வைக்கோல்.
புதுப்பிக்கத்தக்க வளங்கள் மற்றும் சேவைகளைப் பயன்படுத்துதல்
மண்ணின் வளத்தை அழிவடையாமல் பாதுகாத்தல்.
வளங்கள் வீணாவதைத் தடுத்தல்
இயற்கை வளங்களை மதித்து அதனைப் பேணுதல்.
வடிவமைப்பும் வலயங்களும்
மானிடச் சூழலியலில் தொகுதியின் பயன்படி தன்மை மற்றும் தாவர விலங்கினத் தேவைகள் என்பவற்றின் அடிப்படையிலும் நிலைகொள் வேளாண்மைத் தொகுதி பல வலயங்களைக் கொண்டதாக வடிவமைக்கப்படும். தாவர விலங்குத் தொகுதிகளைப் பராமரிப்பதற்கான தேவையும் வலயங்களைத் தீர்மானிக்கும். இதன்படி கூடிய அல்லது செறிந்த பராமரிப்பு தேவையான பயிர்த் தொகுதி முதலாம் இரண்டாம் வலயங்களில் பெரிதும் இடம்பெறும். இதன் அடிப்படையில் 0 தொடக்கம் 5 வரையான வலயங்கள் வடிவமைக்கப்படும்.
வலயம் 0
இது வீடு அல்லது பண்ணை அலுவலகம் ஆகும். சூழலைப் பெரிதும் மாசாக்கம் செய்யாததும் சூழலை சமநிலை குலையாமல் பேணுவதுமான நடவடிக்கைகளைக் கொண்டதாக இருப்பதால் இது நிலைகொள் வேளாண்மை அணுகுமுறைக்குள் அடங்கும். இயற்கை சூரிய ஒளியைப் பயன்படுத்துதல், குறைந்த சக்தி மற்றும் நீர்ப் பயன்பாடு என்பன காணப்படும்.
வலயம் 1
இடு பண்ணை வீட்டுக்கு அடுத்து காணப்படக்கூடிய வலயம். இங்கு பைங்குடில் அமைப்பு, மூலிகைத் தாவரங்கள், சலாது வகைகள், கொடிகள் கொண்ட மரக்கறி வகைகள், சிறு பழத் தாவரங்கள் என்பன காணப்படும்.
வலயம் 2
இவ்வலயத்தில் பராமரிப்பு செறிவு குறைந்த பல்லாண்டுத் தாவரங்கள் பயிரிடப்படும். இவற்றுக்கு தினமும் நீரிட்டு பராமரிப்பதோ அல்லது அடிக்கடி களை கட்டும் தேவையோ இருக்காது. இவ்வலயம் தேனீ வளர்ப்புக்குரிய தேன்கூடு மற்றும் சேதனப் பசளை தயாரிக்கும் குழிகள் முதலானவற்றையும் கொண்டிருக்கும்.
வலயம் 3
இவ்வலயத்தில் முதன்மையான பயிரிடல் மேற்கொள்ளப்படும். பத்திரக்கலவை இடல் முதலான அணுகுமுறைகளால் நீர் வழங்கல் களைகட்டல் என்பன குறைக்கப்பட்டிருக்கும்.
வலயம் 4
இது ஓரளவு காடு சார்ந்ததாக இருக்கும். நேரடியாக விறகு மற்றும் உணவுப் பொருட்கள் இங்கிருந்து சேகரிக்கப்படும்.
வலயம் 5
இது மனிதத் தலையீடு இல்லாத காடாகக் காணப்படும்.
வெளி இணைப்புகள்
பகுப்பு:வேளாண்மை
நேப்பியர் மடக்கை
கணிதவியலாளர் ஜான் நேப்பியரின் பெயரால் அழைக்கப்படும் நேப்பியர் மடக்கை (Napierian logarithm, Naperian logarithm) என்பது பெரும்பாலும் இயல் மடக்கையைக் குறிக்கப் பயன்படுத்தப்பட்டாலும் நேப்பியரால் உருவாக்கப்பட்ட மூல மடக்கையைக் குறிக்கிறது.
இம்மடக்கை பின்வரும் சார்பாக அமையும்:
தற்கால அறிதலின்படி இது எந்தவொரு குறிப்பிட்ட அடிமான மடக்கை இல்லை; இதனை கீழுள்ளபடியும் எழுதலாம்:
இது ஒரு குறிப்பிட்ட மடக்கையின் நேரியல் சார்பாக உள்ளதால் கீழ்வரும் முற்றொருமையை நிறைவு செய்யும்:
பண்புகள்
மேலும்,
வெளியிணைப்புகள்
பகுப்பு:மடக்கைகள்
நந்தினி சுந்தர்
நந்தினி சுந்தர் (Nandini Sunda; பிறப்பு 1967) தில்லி பொருளாதாரப்பள்ளியில் இந்திய சமூகவியல் பேராசிரியர் ஆவார். இவரது ஆராய்ச்சி ஆர்வங்களில் அரசியல் சமூகவியல், சட்டம் மற்றும் சமத்துவமின்மை ஆகியவை அடங்கும். இவர் 2010 இல் சமூக அறிவியலுக்கான இன்போசிஸ் பரிசைப் பெற்றார். 2016 ஆம் ஆண்டில் வளர்ச்சி ஆராய்ச்சிக்கான எஸ்டர் போஸ்ரப் பரிசும் இவருக்கு வழங்கப்பட்டது. 2017இல் மேம்பாட்டு ஆய்வுகளில் சிறப்பான பங்களிப்புகளுக்கான மால்கம் ஆதிசேசையா விருது வழங்கப்பட்டது.
கல்வி
இவர், 1989 ஆம் ஆண்டில் ஆக்சுபோர்டின் சோமர்வில்லே கல்லூரியில் தத்துவம், அரசியல் மற்றும் பொருளாதாரம் ஆகியவற்றில் இளங்கலை பட்டம் பெற்றார். கொலம்பியா பல்கலைக்கழகத்தில் 1991இல் மானுடவியலில் முதுகலையையும், 1991இல் முனைவர் பட்டத்தையும் பெற்றார். இவர் முன்பு ஜவகர்லால் நேரு பல்கலைக்கழகம், பொருளாதார வளர்ச்சி நிறுவனம் மற்றும் எடின்பர்க் பல்கலைக்கழகத்தில் பணியாற்றியுள்ளார். 2007 முதல் 2011 வரை இந்திய சமூகவியலுக்கான பங்களிப்புகளின் ஆசிரியராக இருந்தார். மேலும், பல பத்திரிகைகளிலும் பணியாற்றுகிறார்.
மனித உரிமைப் பணிகள் மற்றும் சர்ச்சைகள்
இவர் மற்றவர்களுடன் சேர்ந்து 2007 இல், சால்வா ஜூடும் விழிப்புணர்வு இயக்கத்தில் இருந்து எழுந்த சத்தீஸ்கரில் மனித உரிமை மீறல்களுக்கு எதிராக பொது நல வழக்குகள் தாக்கல் செய்தார். 2011ஆம் ஆண்டில், இந்திய உச்ச நீதிமன்றம் சால்வா ஜுடுமை தடைசெய்தது, பாதிக்கப்பட்ட அனைவருக்கும் இழப்பீடு வழங்கவும், பொறுப்பானவர்கள் மீது விசாரணை மற்றும் வழக்குத் தொடரவும் உத்தரவிட்டது. சிறப்பு காவல் அதிகாரிகளை கலைத்தும் உத்தரவிட்டது. அவர்களில் பலர் நக்சலைட்டுகளுக்கு எதிராக போராட அரசால் ஆயுதம் ஏந்திய வயது குறைந்த இளைஞர்கள்.
அக்டோபர் 2016 இல், இவரால் தொடரப்பட்ட வழக்கில் உச்ச நீதிமன்றத்தின் உத்தரவின் பேரில் மத்திய புலனாய்வுப் பிரிவு, சுக்மா மாவட்டத்தில் மூன்று கிராமங்களை எரித்ததில் ஏழு சிறப்பு காவல் அதிகாரிகள் மற்றும் 26 சல்வா ஜூடும் தலைவர்கள் மீது குற்றப்பத்திரிகை தாக்கல் செய்தது. மார்ச் 2011 மற்றும் சுவாமி அக்னிவேஷ் மீதான தாக்குதல். கிராமவாசிகளின் கற்பழிப்பு மற்றும் கொலைகளுடன் இந்த தீ வைக்கப்பட்டதாகக் கூறப்படுகிறது. ref>
கிட்டத்தட்ட உடனடியாக, இவரது மற்றும் பிற ஆர்வலர்களின் உருவ பொம்மைகளை காவல்துறையினர் எரித்தனர். மேலும் பஸ்தர் மாவட்டக் காவல்துறை 4 நவம்பர் 2016 அன்று சுக்மா மாவட்டத்தைச் சேர்ந்த பழங்குடியினத் தலைவரான சாம்நாத் பாகேலின் கொலையில் இணை சதிகாரர் என்று கூறி முதல் தகவல் அறிக்கையை தாக்கல் செய்தது. பாதிக்கப்பட்டவரின் மனைவி தேசிய தொலைக்காட்சி நிறுவனமான என்டிடிவிக்கு, தான் யாரையும் குறிப்பிடவில்லை என்று கூறினார்.
பணிகள்
இவர் நீண்ட காலமாக கல்வி சுதந்திரம் பற்றி வெளிப்படையாக பேசினார். 2019 ஆம் ஆண்டில், டைம்ஸ் உயர் கல்வி நிறுவனத்திடம், காஷ்மீரில் மின்தடை ஒரு "பேரழிவு தரும் அடி" என்றும், 2014இல் மோடி தேர்ந்தெடுக்கப்பட்டதிலிருந்து நாடு முழுவதும் நிலைமை மோசமடைந்துள்ளது என்றும், சுதந்திரம் இல்லாதது பல்கலைக்கழக தரவரிசையில் ஏறும் இந்தியாவின் முயற்சிகளுக்கு தீங்கு விளைவிக்கும் என்றும் கூறினார்.
2020 கோடையில், இவர் கல்விச் சுதந்திரம் பற்றிய ஒரு ஆய்வறிக்கையை [[ஐக்கிய நாடுகள் அவை|ஐக்கிய நாடுகள் அவைக்குச் சமர்ப்பித்தார்.
தனிப்பட்ட வாழ்க்கை
நந்தினி, இந்திய ஆங்கில மொழி தேசிய செய்தித்தாளான தி இந்துவின் முன்னாள் தலைமை ஆசிரியரும், தி வயர் இதழின் நிறுவன ஆசிரியருமான சித்தார்த் வரதராஜனை மணந்தார்.</i> இவரது பெற்றோர், எஸ். சுந்தர் மற்றும் புஷ்பா சுந்தர் இருவரும் 1963 தொகுதியைச் சேர்ந்த குஜராத் பிரிவின் இந்திய ஆட்சிப் பணி அதிகாரிகள் ஆவர். இவருக்கு அபர்ணா என்ற ஒரு மூத்த சகோதரி உள்ளார். அவர் ஒரு சமூக ஆர்வலரும் கூட.
மேற்கோள்கள்
பகுப்பு:இந்திய சமூகவியலாளர்கள் பகுப்பு:கொலம்பியா பல்கலைக்கழக முன்னாள் மாணவர்கள் பகுப்பு:1967 பிறப்புகள் பகுப்பு:வாழும் நபர்கள்
புபொப 70
புபொப 70 (NGC 70) எனப் புதிய பொதுப் பட்டியலில் அந்திரொமேடா பேரடை யில் உள்ள ஒரு தண்டு கருச்சுருள் அண்டம் பட்டியலிடப்பட்டுள்ளது. 1897 ஆம் ஆண்டு திசம்பர் 19 அன்று குயில்லயூம் பிகொவுடான் என்பவரால் கண்டறியப்பட்டது. இவ்வண்டம் மிக மங்கலானது என்றும் மிகவும் சிறியதாகவும் வட்டவடிவத்தில் இரண்டு மங்கலான விண்மீன்களுக்கு இடையில் காணப்படுகிறது என்றும் இவர் விவரிக்கிறார்.
மேற்கோள்கள்
0070 01194 பகுப்பு:உப்சலா பொதுப் பட்டியல் பொருட்கள் பகுப்பு:தண்டு கருச்சுருள் அண்டங்கள் பகுப்பு:அந்திரொமேடா (விண்மீன் குழாம்)
பொண்ணழகி
பொண்ணழகி என்பது 1981 இல் வெளிவந்த தமிழ் திரைப்படம் ஆகும். இதனை எம். ஆர். ஆர். கிரியேசன்ஸ் தயாரித்திருந்தனர். புதுவயல் ஓ. முத்து எழுதி இயக்கியிருந்தார். இத்திரைப்படத்தில் ஏ. கே. ராஜேந்திரன், சிலோன் நம்பியார், சுமதி ஆகியோர் முக்கிய வேடங்களிலும், உசிலைமணி, கல்லாப்பெட்டி சிங்காரம், வெள்ளை சுப்பையா போன்றோர் துணை கதாப்பாத்திரத்திலும் நடித்திருந்தனர்.
கதை
செல்வி, தங்கம், பொண்ணழகி என்ற பெண்களைப் பற்றியும், அவர்களின் வாழ்வில் நிகழந்த சம்பவங்களை அடிப்படையாக கொண்டும் கதை எழுதப்பட்டுள்ளது.
இசை
இத்திரைப்படத்திற்கு சங்கர் கணேஷ் இசை அமைத்திருந்தார். இத்திரைப்படத்திற்கு கவியரசு கண்ணதாசன். பூங்குயிலன் ஆகியோர் பாடல்களை எழுதியுள்ளனர். இப்பாடல்களை மலேசியா வாசுதேவன், வாணி ஜெயராம், எஸ். பி. சைலஜா ஆகியோர் பாடியிருந்தனர்.
வெளி இணைப்புகள்
பகுப்பு:1981 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள்
கோவூர்
கோவூர் (Kovur) என்பது இந்தியாவின் ஆந்திரப் பிரதேச மாநிலத்தில் உள்ள நெல்லூர் மாவட்டத்தில் இருக்கும்  மண்டலத் தலைமையிடம் மற்றும் கணக்கெடுப்பில் உள்ள ஒரு கிராமம் ஆகும்.
புவியியல் அமைப்பு
14.4833° வடக்கு 79.9833° கிழக்கு என்ற அடையாள ஆள்கூறுகளில் கோவூர் கிராமம் பரவியுள்ளது.மேலும், கடல் மட்டத்தில் இருந்து 15 மீட்டர்கள் (52 அடி) உயரத்தில் இக்கிராமம் அமைந்துள்ளது
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி கோவூர் நகரத்தின் மக்கள் தொகை 48,512 ஆகும். இத்தொகையில் 52.67% சதவீதத்தினர் ஆண்கள் மற்றும் 47.4 சதவீதத்தினர் பெண்கள் ஆவர். சராசரியாக இக்கிராமத்தின் படிப்பறிவு 79% ஆகும். இது ஆந்திரப் பிரதேசத்தின் சராசரி படிப்பறிவு சதவீதமான 68.7% என்பதை விட அதிகமாகும். ஆண்களின் படிப்பறிவு சதவீதம் 82.14% ஆகவும் பெண்களின் படிப்பறிவு சதவீதம் 78.11 ஆகவும் இருந்தது.
அரசியல்
ஆந்திரப் பிரதேச சட்டப்பேரவைத் தொகுதியாக கோவூர் விளங்குகிறது. 2009 ஆம் ஆண்டு நடைபெற்ற தேர்தலில், நெல்லூர் மாவட்டத்தின் மிகப்பெரிய சட்டப்பேரவைத் தொகுதியான இங்கு 2,53,095 பதிவுபெற்ற வாக்காளர்கள் இருந்தனர்.
தேர்தெடுக்கப்பட்ட உறுப்பினர்கள்
தேர்தெடுக்கப்பட்ட உறுப்பினர்கள்:
மேற்கோள்கள்
பகுப்பு:நெல்லூர் மாவட்டத்திலுள்ள மண்டலங்கள்
இபின் வராக்
இபின் வாரக் (Ibn Warraq) எனும் புனைப் பெயரால் இவர் இஸ்லாத்தை விமர்சிக்கும் எழுத்தாளர் ஆவார். இவர் இஸ்லாமிய சங்கத்தின் மதச்சார்பின்மைக்கான நிறுவனத்தின் நிறுவனர் ஆவார், மேலும் குர்ஆனிய விமர்சனங்களை மையமாகக் கொண்ட விசாரணை மையத்தில் மூத்த ஆராய்ச்சி உறுப்பினராகப் பணியாற்றினார். தற்போது இவர் உலக என்கவுண்டர் நிறுவனத்தின் துணைத் தலைவராக உள்ளார்.
இஸ்லாமிய வரலாற்று வல்லுநர்களால் இவரின் இசுலாம் பற்றிய வர்ணனையானது முரண்பாடானது, அதிகப்படியான சீராய்வுவாதி மற்றும் நிபுணத்துவம் இல்லாதது என்று விமர்சிக்கப்பட்டுள்ளது,  அதே சமயத்தில் மற்றவர்கள் இவரின் கருத்துக்கள் யாவும் புத்துணர்ச்சியூட்டும் வகையில் இருப்பதாகவும், ஆராய்ச்சியின் அடிப்படையில் அமைந்தவை மற்றும் துல்லியமானவை என்று பாராட்டினர்.
அவர் ஒன்பது புத்தகங்கள் உட்பட, குரான் தோற்றம் (1998), வரலாற்று முஹம்மதுவுக்கான நீண்ட தேடல் (2000), குரான் உண்மையில் என்ன கூறுகிறது: மொழி, உரை மற்றும் வர்ணனை (2002) உள்ளிட்ட ஒன்பது நூல்களை இவர் எழுதியுள்ளர்.
ஆரம்பகால வாழ்க்கை மற்றும் கல்வி
பட்டம் பெற்ற பிறகு, இவர் ஐந்து ஆண்டுகள் லண்டனில் ஒரு தொடக்கப் பள்ளி ஆசிரியராக இருந்தார், மேலும் 1982 ஆம் ஆண்டில் தனது மனைவியுடன் பிரான்சுக்குச் சென்று, ஒரு இந்திய உணவகத்தினை சொந்தமாக நடத்தி வந்தார். இவர் ஒரு பயண முகவராகவும் பணியாற்றினார்.
எழுதுதல் மற்றும் வேலை
ருஷ்டி விவகாரத்தின்போது, கிறிஸ்தவம் மற்றும் யூத மதம் மீது அடிக்கடி கடுமையான தாக்குதல்கள் நடப்பதை இப்னு வாரக் கவனித்தார், ஆனால் இஸ்லாத்தின் மீது இவ்வாறான தாக்குதல்கள் எதுவும் நடக்கவில்லை என்பதனைக் கவனித்தார். மேலு ஒரு மனிதன் சுயமாக சிந்திப்பதற்கான சாத்தியக் கூறுகள் இங்கு இல்லை எனத் தெரிவித்தார். இவரின் இந்தக் கருத்துக்கள் கண்டனங்களுக்கு ஆளானது.பலர் இவரை குற்றம் சாட்டினர். இதன் காரணமாக, வார்ராக் அமெரிக்க மதச்சார்பற்ற மனிதநேய வெளியீடான ஃப்ரீ என்கொயரி இதழுக்காக "நான் ஏன் முஸ்லீம் அல்ல" போன்ற தலைப்புகளில் இவர் எழுதத் துவங்கினார்.
ஒற்றைச்சர்க்கரை
ஒற்றைச்சர்க்கரைகள் (Monosaccharide) என்பன தனித்த மூலக்கூறினாலான, அத்தியாவசியமான கார்போவைதரேட்டு எனப்படும் ஊட்டக்கூறின் எளிய அடிப்படை அலகாகும். இவற்றிலுள்ள கரிம (carbon) எண்ணிக்கையின் அடிப்படையில் டையோஸ், முக்கரிச்சர்க்கரைகள், டெட்ரோசுகள், ஐங்கரிச்சர்க்கரைகள், ஹெக்சோஸ் எனப் பல வகைகளாக அமைந்துள்ளன. டிரையோசுகள் (Trioses, C3H6O3) வளர்சிதைமாற்றத்தில் இடைநிலைப் பொருட்களாகத் தோன்றுபவை. உயிர் மூலக்கூறுகளை இடைமாற்றம் செய்வதில் இவற்றிற்கு முக்கிய பங்குண்டு. பென்டோசுகளில் (Pentoses, C5H10O5) முக்கியமானவை கரு அமிலங்களின் கூறுகளான, ரைபோஸ் (Ribose), டியாக்சிரைபோஸ் (Deoxyribose) போன்றவை. இவை ஆர்.என்.ஏ, டி.என்.ஏ மூலக்கூறுகளின் முக்கிய அங்கங்களாகும். எக்சோசுகள் (Hexoses, C6H12O6) குளுக்கோசு (Glucose), ஃப்ரக்டோசு (Fructose), காலக்டோசு (Galactose) எனும் பொருட்களாக உணவில் உள்ளன.
கார்போவைதரேட்டுகள் உயிரணுக்களில் சக்தி தோன்றுதலுக்கு உதவுகின்றன. சக்தி உற்பத்திக்கான வளர்சிதைமாற்றம் சிட்ரிக் அமில சுழற்சியினால் ஏற்படும். உற்பத்தியாகும் சக்தி ATP (Adenosine triphosphate) மூலக்கூறுகளாகச் சேமிக்கப்படும். ஒவ்வொரு கிராம் காபோவைதரேட்டும் 4.1 கலோரி அளவிற்குச் சக்தியினைத் தரும்.
அமைப்பு மற்றும் பெயரிடும் முறை
ஒரு சில விதிவிலக்குகளைத் தவிர (உ.ம், டிஆக்சிரிபோசு), ஒற்றைச் சர்க்கரைகள் Cx(H2O)y, (x ≥ 3 ஆக எடுத்துக்கொள்ளப்படுகிறது) என்ற வேதிவாய்ப்பாட்டைக் கொண்டுள்ளன,  ஒற்றைசர்க்கரைகள் அவை கொண்ள்ள கார்பன் எண்ணிக்கையின் அடிப்படையில் வகைப்படுத்தப்படுகின்றன. மூன்று கார்பன் அணுக்களைக் கொண்டவை முக்கரிச்சர்க்கரைகள் எனவும், 4 கார்பன் அணுக்களைக் கொண்டவை டெட்ரோசுகள் எனவும், 5 கார்பன் அணுக்களைக் கொண்டவை பென்டோசுகள் எனவும், 6 கார்பன் அணுக்களைக் கொண்டவை எக்சோசுகள் எனவும், 7 கார்பன் அணுக்களைக் கொண்டவை எழுகரிச்சர்க்கரை எனவும் மற்றும் இது போலவும் வகைப்படுத்தப்பட்டுள்ளன. மிக முக்கியமான ஒற்றைச்சர்க்கரையான குளுக்கோசு ஒரு எச்சோசு ஆகும், எப்டோசுகளுக்கான உதாரணங்களுள் கீட்டோசுகளும் (மேன்னோஎப்டுலோசு மற்றும் செடோஎப்டுலோசு)அடங்கும், எட்டு மற்றும் அதற்கு மேற்பட்ட கார்பன் அணுக்களைக் கொண்ட ஒற்றைச்சர்க்கரைகள் நிலைத்தன்மையற்றவையாக இருப்பதால், மிக அரிதாகவே காணப்படுகின்றன, நான்கிற்கு மேல் கார்பன் அணுக்களைக் கொண்ட  ஒற்றைச்சர்க்கரைகள் நீர்க்கரைசல்களில் வளையங்களாக காணப்படுகின்றன
சங்கிலித் தொடர் ஒற்றைச்சர்க்கரைகள்
எளிய ஒற்றைச் சர்க்கரைகள் பக்கத்தொடரற்ற நேர்கோட்டு அமைப்புடன் கார்பனைல் (C=O) வேதி வினைக்குழுவினையும் மற்ற கார்பன் அணுக்கள் ஒவ்வொன்றிலும் ஒரு ஐதராக்சைல் தொகுதியையும் கொண்ட கார்பன் சங்கிலித் தொடரைக் கொண்டுள்ளன, ஆக, ஒரு எளிய ஒற்றைச் சர்க்கரையின் மூலக்கூறு அமைப்பானது, H(CHOH)n(C=O)(CHOH)mH, (n + 1 + m = xஎன இருக்கும் போது); ஆகவே இதன் தனிம எண்ணிக்கையிலான வாய்ப்பாடானது CxH2xOx ஆகும். ஒற்றைச்சர்க்கரைகள் கார்போவைதரேட்டுகளில் காணப்படும் எளிய அலகுகளாகவும், சர்க்கரையின் எளிய வடிவமாகவும் உள்ளன கார்பனைல் தொகுதியானது 1 ஆவது கார்பனுடன் (அதாவது, n அல்லது m சுழியற்றதாக இருக்கும் போது), இருந்தால் மூலக்கூறானது ஒரு பார்மைல் தொகுதியுடன் H(C=O)− அதாவது ஒரு ஆல்டிகைடாக அமைகிறது. அத்தகைய நேர்வில், இச்சேர்மமானது ஆல்டோசு என அழைக்கப்படுகிறது. அவ்வாறின்றி, மூலக்கூறானது கீட்டோன் தொகுதியை, ஒரு கார்பனைலை −(C=O)− இரண்டு கார்பன் அணுக்களுக்கிடையில் கொண்டிருந்தால் அது கீட்டோசு எனப்படும், உயிரிய முக்கியத்துவம் வாய்ந்த கீட்டோசுகள் வழக்கமாக 2 ஆம் இடத்தில் கார்பனைல் தொகுதியைக் கொண்டிருக்கும், திறந்த சங்கிலித் தொடர்களைக் கொண்ட ஒற்றைச்சர்க்கரைகளுக்கான மிகப்பொதுவான பெயரிடும் முறையானது கார்பன் அணுக்களின் எண்ணிக்கையின் அடிப்படையில் டிரை, டெட்ர், பென்ட், எக்சு போன்ற முன்னொட்டுகளையும் மற்றும் ஆல்டோசுகளுக்கு "-ஓசு" என்ற பின்னொட்டையும் கீட்டோசுகளுக்கு உலோசு என்ற பின்னொட்டைக் கொண்டு முடிவதாக இருக்கும்.
ஒற்றைச்சர்க்கரைகளும் சீர்மையற்ற கார்பன் அணுக்களும்
டைஐதராக்சிஅசிட்டோனைத் தவிர இதர ஒற்றைச்சர்க்கரைகள் அனைத்துமே சீர்மையற்ற கார்பன் அணுக்களைக் கொண்டுள்ளன. சீர்மையற்ற கார்பன் அணுக்களின் இருப்பின் காரணமாக அவை ஒளியியல் பண்பைக் கொண்டு முப்பரிமாண மாற்றியங்களை வெளிப்படுத்துகின்றன. எளிய ஒற்றைச்சர்க்கரையான கிளிசரால்டிகைடு ஒரே ஒரு நாற்தொகுதி மையத்தைக் கொண்டு இரு ஒளியியல் மாற்றியங்களை அமைக்கின்றன. அதாவது, வலஞ்சுழி (D-)மற்றும் இடஞ்சுழி (L-) வகை மாற்றியங்களைக் கொண்டுள்ளன. D- மற்றும் L- வகை மாற்றியங்களை இருபரிமாணமாகத் தாளில் குறிப்பிட பிசரின் வீழ்ப்பு வாய்ப்பாட்டைப் பயன்படுத்தலாம்.
ஒற்றைச்சர்க்கரைகளின் வளையமாதல் வினை
ஒரு ஒற்றைசர்க்கரை, அச்சேர்மத்தின் கார்பனைல் தொகுதிக்கும் அதே மூலக்கூறின் ஐதராக்சில் தொகுதிக்கும் இடையே நடக்கும் கருக்கவர் சேர்க்கை வினையின் காரணமாக, திறந்த சங்கிலி வடிவத்திலிருந்து வளைய சேர்மமாக மாறுவது அடிக்கடி நிகழ்கிறது. இந்த வினை கார்பன் அணுக்களானவை ஒரு பிணைக்கும் ஆக்சிசன் அணுவின் மூலமாக இணைக்கப்பட்ட வளையத்தை உருவாக்குகின்றது. இவ்வாறு கிடைக்கும் மூலக்கூறானது, திறந்த சங்கிலி வடிவ சேர்மமானது ஆல்டோசா அல்லது கீட்டோசா என்பதைப் பொறுத்து முறையே எமிஅசிட்டால் அல்லது எமிகீட்டால் தொகுதியைக் (அதாவது ஒரு ஆல்ககால், ஆல்டிகைடு அல்லது கீட்டோனுடன் சேர்ந்து கிடைக்கும் வினைத்தொகுதி) கொண்டுள்ளது. இந்த வினையானது எளிதில் மீள்வினையாக்கப்பட்டு திறந்த வகைச் சேர்மத்ததையும் தரலாம்.
மேற்கோள்கள்
பகுப்பு:ஒற்றைச்சர்க்கரைகள்
மொரப்பூர்
மொரப்பூர் (Morappur) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரில் மொரப்பூர் ஊராட்சி ஒன்றியத்தின் தலைமையகமான வட்டார வளர்ச்சி அலுவலகம் மொரப்பூரில் இயங்குகிறது. இந்த ஊர் மொரப்பூர் ஊராட்சிக்கு உட்பட்டது.
பள்ளிகள்
அங்கன் வாடி மையங்கள் தோராயமாக 5 உள்ளன. தொடக்கப்பள்ளிகள் 4 உள்ளன. உயர்நிலைப்பள்ளிகள் இரண்டு உள்ளன. மேலும் தனியார் பள்ளிகள் 3 உள்ளன. தனியார்கல்லூரிகள் 2 உள்ளன.
மருத்துவமணை
ஒரு ஆரம்ப சுகாதார நிலையம் உள்ளது சுற்றுப் பகுதியில் உள்ள மக்கள் அனைவரும் பயன் அடைகினறனர்.
கோவில்கள்
மொரப்பூரில் கோவில்கள் சிங்கார வேலன் சுவாமி திருக்கோயில் சென்னகேசவ பெருமாள் கோயில் பேட்டை மரியம்மன் திருகோயில் தீப்பஞ்சி அம்மன் திருக்கோயில் சிறப்பு வாய்ந்த கோயில்கள் ஆகும்.
தொடருந்து நிலையம்
சென்னை - கேரளா வரை செல்லும் தொடருந்துகள் மொரப்பூர் தொடருந்து நிலையம் வழியாக செல்லுகிறது. மொரப்பூர் இரயில் நிலையம் 1866-இல் ஆங்கிலோயர் ஆட்சியில் அமைக்கப்பட்டது.
மேற்கோள்கள்
பகுப்பு:தர்மபுரி மாவட்டத்திலுள்ள கிராமங்கள்
கார்மாங்குடி மாரியம்மன் கோயில்
கார்மாங்குடி மாரியம்மன் கோயில் தமிழ்நாட்டில் சிவகங்கை மாவட்டம், கார்மாங்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புறாத்தீவு தேசிய பூங்கா
புறாத்தீவு தேசியப் பூங்கா (Pigeon Island National Park, உள்ளூர் வழக்கு: புறா மலை) என்பது இலங்கையிலுள்ள இரு கடல்சார் தேசியப் பூங்காக்களில் ஒன்று. இப்பூங்கா கிழக்கு மாகாணத்திலுள்ள நிலாவெளி கடற்கரையிலிருந்து 1 கிமீ தொலைவில் உள்ளது. இத்தீவின் பெயர் அங்கு வாழும் பாறைப் புறாவின் பெயரால் ஏற்பட்டது. இத் தேசியப் பூங்கா இலங்கையிலுள்ள சிறந்த பவளப் பாறைகள் சிலவற்றைக் கொண்டுள்ளது. புறாத்தீவு 1963இல் புகலிடமாகக் குறிக்கப்பட்டது. 2003 இல் தேசியப் பூங்காவாக அறிவிக்கப்பட்டது. இத்தேசியப் பூங்கா இலங்கையில் 17வது தேசியப் பூங்காவாகும். பிரித்தானிய இலங்கையில் இது சுடு பயிற்சித் தளமாகப் பயன்படுத்தப்பட்டது. புறாத்தீவு 2004 இந்தியப் பெருங்கடல் நிலநடுக்கத்தில் பாதிக்கப்பட்ட பாதுகாக்கப்பட்ட இடங்களில் சிலவற்றில் ஒன்றாகும்.
பெளதீக அமிசங்கள்
thumb|இடது|புறா மலை
புறாத்தீவு இரு தீவுகளைக் கொண்டு, பெரிய புறாத்தீவும் சிறிய புறாத்தீவும் ஆக காணப்படுகின்றது. பெரிய புறாத்தீவு கரையில் பவளப் பாறைகளைக் கொண்டு 200 மீ நீளமாகவும், 100 மீ அகலமாகவும் காணப்படுகின்றது. சிறிய புறாத்தீவு பாறை திட்டுக்களினால் சூழப்பட்டுக் காணப்படுகின்றது. இத் தேசிய பூங்கா இலங்கையின் உலர் வலயத்தில் காணப்படுகின்றது. இதன் வருடாந்த வெப்பநிலை 27.0 C ஆகும். வருடாந்த மழைவீழ்ச்சி 1000 - 1700 mmக்கு இடைப்பட்டதாகும். இது ஒக்டோபர் முதல் மார்ச் வரையிலான காலத்தில் அதிக மழையினைப் பெறுகின்றது.
குறிப்புகள்
பகுப்பு:திருகோணமலை பகுப்பு:இலங்கையின் தேசியப் பூங்காக்கள்
போர்பெக் பாலம் நினைவுச்சின்னம்
போர்பெக் பாலம்: ஆங்கிலேயர் கட்டிய ஓடைப்பாலம் குறித்த நினைவுச்சின்னம் தமிழ் நாட்டின், சென்னை மாநகரம், மேற்கு சிஐடி நகரில் உள்ள மாநில நெடுஞ்சாலைத் துறையின் பணிமனை வளாகத்தில், தமிழ்நாடு அரசு தொல்லியல் துறையின் பராமரிப்பில் இருந்து வருகிறது. அண்ணாசாலை - சைதாப்பேட்டை ஜோன்ஸ் சாலை சந்திப்பை அடுத்துள்ள எம்.சி. இராஜா விடுதியை ஒட்டி, நந்தனம் கால்நடை மருத்துவ மனைக்கு எதிரே, இந்த நினைவுச்சின்ன வளாகம் அமைந்துள்ளது. அண்ணா சாலையில் யாவரும் காணும் வண்ணம் தமிழ்நாடு அரசு தொல்லியல் துறையின் எனாமல் அறிவிப்புப் பலகை ஒன்றும் அமைக்கப்பட்டுள்ளது.
நான்கு மொழிகளில் பொறிக்கப்பட்ட நான்முக பீடம்
இரும்பு வலைத்தட்டி அடைப்பினுள்ளே, 26 ச. மீ பரப்பளவில் அமைந்த வளாகத்தின் நடுவே, இந்த நான்முக நினைவு பீடம் நிறுவப்பட்டுள்ளது. நான்முக பீடத்தின் நான்கு புறங்களிலும் ஆங்கிலம், இலத்தீன், பாரசீகம் மற்றும் தமிழ் மொழிகளில் பொறிக்கப்பட்டுள்ள வாசகங்கள் போர்பெக் பாலத்தின் வரலாற்றுப் பின்னணியைத்  தெரிவிக்கிறது. சுமார் 239 ஆண்டுகள் கழிந்த பின்னும் இந்த நினைவுச் சின்னம், கருனையுள்ளம்கொண்ட ஓர் ஐரோப்பியர், தனது உயில் வாயிலாக, எழுப்பிய ஓர் ஒடைப்பாலம் குறித்த வரலாற்றைத் தாங்கி நிற்கிறது.
நினைவுச் சின்னத்தில் பொறிக்கப்பட்ட வாசகம்
"மெட்ராஸின் வணிகரான திரு அட்ரியன் போர்பெக் (Adrian Fourbeck) என்பவரால் வழங்கப்பட்ட உயில்வழிக்கொடையைக் கொண்டு பொது நன்மைக்காக அமைக்கப்பட்ட இந்த பாலம்,  பரந்த வள்ளல் குணம் படைத்த  ஒரு நல்ல குடிமகன் ஏற்படுத்திய நினைவுச்சின்னம் ஆகும்.  1786 ஆம் ஆண்டில், தலைமைப் பொறியாளர் லெப்டினன்ட் கர்னல் பாட் ரோஸின் (Lieutenant Colonel Pat Ross, Chief Engineer) வழிகாட்டுதலின் கீழ், அட்ரியன் போர்பெக்கின் செயலாளர்களான (Executors) டி பெல்லிங் (T Pelling), டி ஃப்ரீஸ் (De Freies), பி போட்கின் (P Bodkin) ஆகியோரால் இப்பாலம் நிறுவப்பட்டது. செயின்ட் ஜார்ஜ் கோட்டையின் ஆளுநர் மேஜர் ஜெனரல் சர் ஆர்ச் டி காம்ப்பெல் (Major General Sir Arch D Campbell) ."
மாம்பலம் ஒடைப்பாலம்
நுங்கம்பாக்கம் நெடுஞ்சாலை தொடங்கி சைதாப்பேட்டை வரை பரவி, தற்போதைய அண்ணாசாலையின் மேற்கு விளிம்பிற்கு இணையாக 'லாங் டேங்க்' என்ற ஒரு பெரிய ஏரி இருந்தது. இப்போது இந்த லாங் டேங்க் ஏரி இருந்ததற்கான தடயங்கள் எதுவும் கிடைக்கவில்லை. இந்த ஏரியில் இருந்து வெளியேறும் உபரி நீர், அண்ணாசாலையின் (மவுண்ட் ரோடு) குறுக்கே ஒரு ஓடை (கால்வாய்) வழியாக அனுப்பப்பட்டது. மவுண்ட் ரோட்டின் குறுக்கே, இந்தக் கால்வாயின் மீது 'மாம்பலம் ஓடைபாலம்' என்ற சிறிய தற்காலிக பாலம் அமைக்கப்பட்டிருந்தது.
நிரந்தர பாலத்திற்கான தேவை
அன்றைய மதராஸ் நகரின் முக்கிய சாலையான மவுண்ட்ரோடில் மாம்பலம் ஓடையின் மீது கட்டப்பட்டிருந்த தற்காலிக ஒடைப்பாலம் போக்குவரத்திற்கு ஏற்றதாக இல்லை. 1772 ஆம் ஆண்டில், ஆண்ட்ரூ ரோஸ் என்ற இலவச வணிகர் நிரந்தர "புரூக் அட் மாமெலனில் பாலம்" ("Bridge over the Brook at Mamelon”) கட்டுவதற்கு முன்வந்தார்.
அட்ரியன் போர்பெக்
அட்ரியன் போர்பெக் செயின்ட் ஜார்ஜ் கோட்டையில் துப்பாக்கி அறை பணிக்குழுவில் பணியாற்றி வந்தார், போர்பெக் மாம்பலம் ஓடையின் மீது ஒரு நிரந்தர பாலம் அமைக்க விரும்பினார். இதற்கான ஓர் உயிலையும் எழுதினார். நல்லிதயம் கொண்ட இந்த ஐரோப்பியர் 1740 ஆம் ஆண்டில், ஊனமுற்றதால், மாதம் 1-14-0 பகோடா பெறும் ஊனமுற்றோர் ஓயவூதிய திட்டத்தின் கீழ் பணியிலிருந்து வெளியேற்றப்பட்டார். பின்னர் அவர் சாமுவேல் ட்ரூட்பேக்குடன் கூட்டு சேர்ந்து ஒரு செல்வ வளமிக்க வணிகரானார். போர்பெக் பிப்ரவரி 22, 1783 ஆம் ஆண்டு இறந்தார். தான் இறக்கும் முன்னர் பாலம் கட்டுவதற்கான 'விதிமுறைகள்' அடங்கிய உயிலை விட்டுச் சென்றுள்ளார்.போர்பெக் அளித்த உயில்வழிக்கொடையைப் பயன்படுத்தி இந்த ஓடையின் மீது நிரந்தரப் பாலம் கட்டப்பட்டது.
வரலாற்று பதிவுகளின்படி, வணிகர் அட்ரின் போர் பெக் இறந்து மூன்று ஆண்டுகளுக்குப் பிறகு, 1786 ஆம் ஆண்டில், அவரது மூன்று செயலாளர்களான - தாமஸ் பெல்லிங், ஜான் டி ஃப்ரைஸ் மற்றும் பீட்டர் போடின் - அவரது உயிலில் குறிப்பிடப்பட்ட தங்கள் எஜமானரின் கடைசி விருப்பத்தை நிறைவேற்றினர். அட்ரியன் போர்பெக்கின் மனிதநேயத்தையும், கொடையுள்ளத்தையும் நினைவுகூரும் வகையில் இந்த பாலத்திற்கு போர்பெக் பாலம் என்று பெயரிடப்பட்டது.
நான்முக தகவல் பீடம்
இந்தப்பாலம் தற்போது பயன்பாட்டில் இல்லை. இந்தப் பாலத்திற்குப் பதிலாக பெரிய அளவிலான நவீன பாலம் 1970 ஆம் ஆண்டு கட்டப்பட்டு பயன்பாட்டில் இருந்து வருகிறது. ஆனால் இந்த நான்முக தகவல் பீடம் மட்டும் இந்த வரலாற்றுச் செய்தியினை தாங்கி நிற்கிறது. 2003 ஆம் ஆண்டு முதல் இந்த நினைவுச்சின்னம்  தமிழநாடு அரசு தொல்லியல் துறையின் பராமரிப்பில் இருந்து வருகிறது.
மேற்கோள்கள்
பகுப்பு:சென்னை ஏரிகள் பகுப்பு:சென்னையின் வரலாறு பகுப்பு:சென்னை
அத்தளி புத்தளி
பல குழந்தைகளின் கையைத் தரையில் வைக்கச் சொல்லி ஒவ்வொரு குழந்தையின் கையையும் வரிசையாகத் தொட்டு ‘அத்தளி, புத்தளி, மச்சான், மாமன் … உன் அப்பன் பெயரென்ன’ என்று பெயர் கேட்டு விளையாடும் விளையாட்டு.
குழந்தை தன் தந்தையின் பெயரைச் சொல்லவேண்டும்.
கருவிநூல்
பகுப்பு:தமிழர் விளையாட்டுகள்
கச்சியுன்
கச்சியுன் (மொங்கோலியம்: Хачиун) என்பவர் செங்கிஸ் கானின் உடன்பிறந்த சகோதரன் ஆவார். இவர் எசுகெய் மற்றும் ஓவலுனின் மூன்றாவது பிள்ளை ஆவார். மங்கோலியர்களின் இரகசிய வரலாறு இவர் செங்கிஸ் கானைவிட நான்கு வயது இளையவர் என்று குறிப்பிடுகிறது. இவருக்குக் கசருடன் நல்லுறவு இருந்தது. ஆனால் தெமுகேயுடன் அந்தளவிற்கு நல்லுறவு இல்லை.
பரம்பரை
பகுப்பு:மங்கோலியத் தளபதிகள் பகுப்பு:செங்கிஸ் கான்
வெர்கா
வேறு கோள்களில்
வெள்ளிக் கோளின் வளிமண்டலத்தில் சல்பூரிக் அமில வெர்கா வானிலை ஏற்படும். வெள்ளியின் மேற்பரப்பு வெப்பநிலை மிகவும் அதிகம் என்பதால் சல்பூரிக் அமிலம் இடைநடுவிலேயே ஆவியாகி விடும். செவ்வாயில் கூட இந்நிலமை அவதானிக்கப்பட்டுள்ளது.
பகுப்பு:வானிலை
தைஜுல் இஸ்லாம்
தைஜுல் இஸ்லாம் (Taijul Islam (பிறப்பு:பெப்ரவரி 7, 1992) வங்காளதேசத் துடுப்பாட்ட வீரர் ஆவார். இவர் வங்காளதேச அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். இடதுகை கழல் திருப்பப் பந்துவீச்சாளரான இவர் 2013 ஆம் ஆண்டில் வங்காளதேச அ அணிக்குத் தேர்வானார். 2014 ஆம் ஆண்டு வங்காளதேச அணி மேற்கிந்தியத் தீவுகளில் சுற்றுப் பயணம் மேற்கொண்டு விளையாடியது. அந்தத் தொடரில் 5 இலக்குகளைக் கைப்பற்றினார். பின் அடுத்த ஆண்டில் சிம்பாப்வே அணி வங்காளதேசத்தில் சுற்றுப்பயணம் செய்து விளையாடியது. அந்தத் தொடரில் 39 ஓட்டங்களை விட்டுக்கொடுத்து 8 இலக்குகளைக் கைப்பற்றினார். பின் 2016 ஆம் ஆண்டில் ஒருநாள் பன்னாட்டுத் துடுப்பாட்டப் போட்டியில் அறிமுகமானார். அந்தப் போட்டியில் ஹேட்ரிக் இலக்கினை வீழ்த்தினார். இதன்மூலம் அறிமுகப் போட்டியில் ஹேட்ரிக் இலக்கினை வீழ்த்திய முதல் வங்காளதேச வீரர் எனும் சாதனை படைத்தார்.
உள்ளூர்ப் போட்டிகள்
தைஜுல், ராஜ்ஹாசி மற்றும் வடக்கு மாகாண அணி சார்பாக உள்ளூர்ப் போட்டிகளில் விளையாடி வருகிறார். மேலும் தூரந்தோ ராஜ்ஹாசி அணிக்காக வங்காளதேச பிரீமியர் லீக் தொடரில் விளையாடி வருகிறார். மேலும் தாகா பிரீமியர் லீக்கிக்ல் பிரைம் தோலேஷ்வர் அணிக்காக விளையாடி வருகிறார். 2010-2011 ஆம் ஆண்டுகளில் ராஜ்ஹாசி அணிக்காக முதல் தரத் துடுப்பாட்டப் போட்டியில் அறிமுகமானார். இந்தத் தொடரில் 14 இலக்குகளைக் கைப்பற்றினார்.
ராஜ்ஹாசி மாகாண அணிக்காக விளையாடுவதற்கு முன்பாக தனது சொந்த ஊரான நதூர் அணி சார்பாக விளையாடினார். 2009 ஆம் ஆண்டில்19 வயதிற்கு உட்பட்டோருக்கான வங்காளதேச அணி இலங்கையில் சுற்றுப் பயணம் மேற்கொண்டு விளையாடியது. அதில் மூன்று ஒருநாள் போட்டிகள் மற்றும் ஒரு தேர்வுத் துடுப்பாட்ட்ப் போட்டிகளில் இவர் விளையாடினார்.
சர்வதேச போட்டிகள்
2014 ஆம் ஆண்டில் வங்காளதேச அணி மேற்கிந்தியத் தீவுகளில் சுற்றுப் பயணம் செய்து விளையாடியது. 2013-14 ஆம் ஆண்டுகளில் உள்லூர்ப் போட்டிகளில் சிறப்பாக விளையாடியதால் இவருக்கு 15 பேர் கொண்ட அணியில் இடம் கிடைத்தது. பின் தேர்வுத் துடுப்பாட்டத் தொடரில் இடம் பெற்றிருந்த அப்துர் ரசாக் காயம் காரணமாக விலகியதால் இவருக்கு வாய்ப்பு வழங்கப்பட்டது. கிங்ஸ்டவுனில் நடந்த முதல் தேர்வுத் துடுப்பாட்டப் போட்டியில் 135 ஓட்டங்களை விட்டுக் கொடுத்து 5 இலக்குகளைக் கைப்பற்றினார். இதன்மூலம் அறிமுகப் போட்டியில் 5 இலக்குகளைக் கைப்பற்றிய ஆறாவது வங்காளதேச வீரர் எனும் சாதனை படைத்தார்.
அக்டோபர் 2014 இல் சிம்பாப்வே துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. மூன்று தேர்வுப் போட்டிகள் கொண்ட தொடரின் முதல் போட்டியில் 16.5 ஓவர்கள் வீசி 39 ஓட்டங்களை விட்டுகொடுத்து 8 இலக்குகளைக் கைப்பற்றினார். இதன்மூலம் 8 இலக்குகள் வீழ்த்திய முதல் வங்காளதேச பந்துவீச்சாளர் எனும் சாதனை படைத்தார். இதர்கு முன்பாக சகீப் அல் அசன் 2008 ஆம் ஆண்டில் நியூசிலாந்து துடுப்பாட்ட அணிக்கு எதிராக 36 ஓட்டங்களை விட்டுக் கொடுத்து 7 இலக்குகளைக் கைப்பற்றியதே சாதனையாக இருந்தது. மேலும் இலங்கையைச் சேர்ந்த ரங்கனா ஹெராத் மற்றும் இங்கிலாந்தைச் சேர்ந்த ஜானி பிரிக்ச் ஆகிய இரு இடதுகை பந்துவீச்சாளர்கள் மட்டுமே இதற்கு முன்பாக 8 இலக்குகளை எடுத்திருந்தனர். இந்தப்போட்டியின் ஆட்டநாயகன் விருதினை வென்றார்.
சான்றுகள்
பகுப்பு:வங்காளதேசத் துடுப்பாட்டக்காரர்கள் பகுப்பு:1992 பிறப்புகள்
படுமரத்து மோசிகொற்றனார்
படுமரத்து மோசிகொற்றனார் சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை 376.
பாடல் சொல்லும் செய்தி
பொருள் தேடச் செல்ல நினைக்கும்போது தலைவன் இவ்வாறு நினைத்துப்பார்த்துப் பொருள் செயச் செல்லாமல் தலைவியோடு தங்கிவிடுகிறான்.
வேனில் காலத்துச் சந்தனம் போல அவள் குளுகுளுப்பானவள். கதிரின் வெப்பத்தை உள்வாங்கிக்கொண்டு குவியும் தாமரை போல வெதுவெதுப்பானவள்.
பொதியில்
மக்கள் நடமாட்டம் இல்லாமல் சூர்மகளிர் நடமாடும் இடம் பொதியில். அந்தப் பொதியில் விளைந்த சந்தனம் போல் தண்ணியாள் என்கிறான்.
பகுப்பு:சங்கப் புலவர்கள்
உப்பு மூட்டை
பார்க்க
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்
கருப்பசாமி
கருப்பசாமி ஒரு கிராமக் காவல் தெய்வமாவார். இவரைக் கருப்புசாமி என்றும், கருப்பன் என்றும் அழைப்பதுண்டு. இவர் குடிகொண்டிருக்கும் இடத்திற்கு ஏற்றவாறு பல பெயர்களிலும் அழைக்கப்படுகிறார். பொதுவாகப் பெண் தெய்வங்களின் காவல் தெய்வமாக இவர் உள்ளார். இவர் குடிகொண்டிருக்கும் இடத்திற்கு ஏற்றவாறு பல பெயர்களிலும் அழைக்கப்படுகிறார்.
உருவம்
நின்ற கோலத்தில் தலையில் பெரிய தலைப்பாகை (உருமால்), நெற்றியில் திருமண், மிரட்டும் விழிகள், முறுக்கிய மீசை ஓங்கிய கையில் வீச்சரிவாள், மறு கையில் கதை, சங்கு முழங்காலுக்கும் கீழே வருமளவில் இடுப்பில் கச்சை ஆகியவற்றோடு கருப்பசாமி காட்சி தருகிறார்.
250px|thumb|வலது|முத்து கருப்பு சாமி மரச்சிற்பம், வைரசெட்டி பாளையம் மாசி பெரியசாமி கோவில். மலையாளிகளைப் போல ஒருபக்கம் சாய்ந்த கொண்டையை வைத்துள்ளார். வைணவ சமயத்தின் பெருமாளாகச் சிறுதெய்வ வழிபாட்டில் கொண்டாடப்படுகிறார். சில சிறுதெய்வக் கோயில்களில் கிருஷ்ணரின் உருவ அமைப்போடு உள்ளார். வைரிசெட்டிபாளையம் அன்னகாமாட்சியம்மன் காேவிலில் முத்துக் கருப்பண்ணசாமி புல்லாங்குழலை வாசித்தவாறும், அதன் இசையில் புலிகள், மாடுகள், கன்றுகள் மயங்கி இருப்பது போலவும் சன்னதி உள்ளது.
சங்கிலிக் கருப்புசாமி மிகவும் உக்கிரம் கொண்டவராகவும், அவரை அடக்கப் பல்வேறு யாகங்களும், பலிகளும் இட்டுச் சங்கிலியால் பிணைத்திருப்பதாகவும் கூறுகின்றனர். தடித்த சங்கிலியால் பிணைக்கப்பட்டுக் கருப்புசாமி உள்ளார்.
கோயில்
தமிழ்நாட்டுக் காவல் தெய்வங்களிலேயே மிகவும் பிரசித்தி பெற்ற முக்கிய தெய்வமாகக் கருப்புசாமி அருள்பாலித்து வருகிறார். கருப்புசாமி இல்லாத கிராமக் கோயில்களே இல்லை எனக் கூறும் அளவிற்கு இந்தக் கடவுள் தமிழரின் வாழ்வில் ஒன்றியுள்ளார்.
விளைநிலங்களில்
விளைநிலங்களின் காவல் தெய்வமாக நாட்டுப்புற மக்கள் கருப்பனாரை வழிபடுகின்றனர். விளைநிலத்தின் ஒரு பகுதியில் மரத்தடியில் நடப்பட்ட கல்லை கருப்பனாராகக் கருதி ஆண்டுக்கொருமுறை சேவலைப் பலியிட்டு வழிபடுவது வழக்கம்.
வெளி இணைப்புகள்
பகுப்பு:தமிழர் நாட்டுப்புறத் தெய்வங்கள் பகுப்பு:இந்து வட்டாரக் கடவுள்கள்
புளூம்பீல்ட், நியூ ஜேர்சி
புளூம்பீல்ட் (Bloomfield) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் எசுசெக்சு கவுன்டியில் அமைந்துள்ள ஒரு நகரியமாகும்.
ஆத்திரேலியத் துடுப்பாட்ட அணி
ஆஸ்திரேலியத் துடுப்பாட்ட அணி ஆஸ்திரேலியாவைத் துடுப்பாட்ட போட்டிகளில் பிரதிநிதித்துவப்படுத்தும் அணியாகும். இது ஆஸ்திரேலியக் கிரிக்கெட் கட்டுப்பாட்டுச் சபையால் நிர்வகிக்கப்படுகிறது. இவ்வணி தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக 1877இல் போட்டியிட்டு 45 ஓட்டங்களால் வெற்றிபெற்றது. மார்ச் 2007 வரையில் ஆஸ்திரேலிய அணி தான் விளையாடிய 687 டெஸ்ட் போட்டிகளில் 320 இல் வெற்றிபெற்றுள்ளது.
புளூம்பீல்ட், நியூ ஜேர்சி
பரப்பளவு
2010இன் மதிப்பீட்டின் அடிப்படையில் இச்சிறுநகரம் 5.33 சதுர கிலோ மீற்றர் பரப்பளவைக் கொண்டுள்ளது. இதில் 0.02 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 5.30 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
ஆத்திரேலியத் துடுப்பாட்ட அணி
மேற்கோள்கள்
பகுப்பு:ஆத்திரேலியாவில் துடுப்பாட்டம் பகுப்பு:நாடுகள் வாரியாகத் துடுப்பாட்ட அணிகள்
தமிழ்க்கலை பொது நூல்களின் பட்டியல் (இலங்கை)
இலங்கை எழுத்தாளர்களினால் எழுதி வெளியிடப்பட்ட தமிழ்க்கலை பொது நூல்கள் நுண்கலைகள், சிற்பக்கலை, ஓவியக்கலை ஆகிய பகுப்புகளிலுள்ள தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப்படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
1906
1906 (MCMVI) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
1906 நாட்காட்டி
*
1901 – 1950
சென்னை வெள்ளப்பெருக்கு 2005
2005 சென்னை வெள்ளப்பெருக்கு  என்பது சென்னையில் ஏற்பட்ட மோசமான வெள்ளப்பெருக்குகளில் ஒன்றாகும். இந்த வெள்ளம் வடகிழக்கு பருவ மழை காலத்தில்  (நவம்பர்-திசம்பர் 2005) ஏற்பட்ட கடும் மழையால் ஏற்பட்டது. நிவரண முகாம்களில் உணவு, பணம் ஆகியவற்றை பெற ஏற்பட்ட நெரிசலில் 50 பேருக்கும் மேற்பட்டவர்கள் இரண்டு சம்பவங்களில் இறந்தனர்.
மேற்கோள்கள்
பகுப்பு:தமிழ்நாட்டு வரலாறு (1947- தற்போதுவரை) பகுப்பு:2005 நிகழ்வுகள் பகுப்பு:இந்தியாவில் இயற்கை அழிவுகள் பகுப்பு:தமிழகத்தில் இயற்கை அழிவுகள் பகுப்பு:தமிழகத்தில் பேரிடர்கள்
நாடித் துடிப்பு
thumb thumb|நாடித் துடிப்பு நாடித் துடிப்பு என்பது இதயம் துடிப்பதால் நாடிகளில் ஏற்படும் தொட்டுணர்வு மூலம் அறியக்கூடிய துடிப்பைக் குறிக்கின்றது. இது பெரும்பானமையான சந்தர்ப்பங்களில் இதயத்துடிப்பு வீதத்துக்குச் சமனானதாகும். நாடித்துடிப்பு நிமிடத்துக்கு எத்தனை என உடலின் சில பகுதிகளில் மட்டுமே தொட்டு உணரப்படக்கூடியது. இதயத் துடிப்பு நேரடியாக இதயத் துடிப்புமானி மூலம் கேட்டறியப்படுகின்றது. இதயத்துடிப்பு என்பது நிமிடத்துக்கு இதயம் எத்தனை தடவை துடிக்கிறது என்பதன் அளவு ஆகும். சராசரியாக வளர்ந்த நபரின் இதயத் துடிப்பு 70 - 80 துடிப்பு/நிமிடம் ஆக இருக்கும். பொதுவாக, வளர்ந்தோரில் 60 தொடக்கம் 100 வரை இயல்பான துடிப்பு எனக் கருதப்படுகின்றது. நாடித் துடிப்பு இதற்கு மிகையாகவோ அல்லது குறைவாகவோ இருந்தால் உடல் நலக் கேட்டிற்கான அறிகுறி எனத் தெரிந்து கொள்ளலாம். எனவே நாடித்துடிப்பு ஒரு உயிராதார அறிகுறி ஆகும்.
உடலின் மேற்பகுதியில் நாடி அமைந்துள்ள இடங்களில் மட்டுமே நாடித்துடிப்பு தொட்டுணரப்படமுடியும். இவ்விடங்களில் நாடியை அதன் கீழ் உள்ள அமைப்புடன் (பொதுவாக எலும்பு) விரல் மூலம் சிறிது அழுத்துவதால் நாடித்துடிப்பு அறியப்படுகின்றது. கை மணிக்கட்டு, முழங்காலின் பிற்பகுதி, கழுத்து, முழங்கை உட்பகுதி குதிக்கால் மேற்பகுதி, பாதத்தின் ஒரு பகுதி என்பன நாடித்துடிப்பு அறியக்கூடிய இடங்களாகும்.
புற இணைப்புகள்
பகுப்பு:மருத்துவ அறிகுறிகள் பகுப்பு:மருத்துவத்தில் கணிதம்
பாபட்லா மாவட்டம்
பாபட்லா மாவட்டம் (Bapatla district) ஆந்திரப் பிரதேச மாநிலத்தில் 26 மாவட்டங்களில் ஒன்றாகும். இதன் நிர்வாகத் தலைமையிடம் பாபட்லா நகரம் ஆகும். குண்டூர் மாவட்டத்தின் பாபட்லா வருவாய் கோட்டம் மற்றும் பிரகாசம் மாவட்டத்தின் சிராலா வருவாய்க் கோட்டப் பகுதிகளைக் கொண்டு, புதிய பாபட்லா மாவட்டம் 4 ஏப்ரல் 2022 அன்று நிறுவப்பட்டது.
மாவட்ட நிர்வாகம்
பாபட்லா மாவட்டம் பாபட்லா மற்றும் சிராலா எனும் இரண்டு வருவாய் கோட்டங்களாகவும், கோட்டங்களை 25 மண்டல்களாகப் பிரிக்கப்பட்டுள்ளது.
அரசியல்
இம்மாவட்டத்தில் உள்ள பாபட்லா மக்களவைத் தொகுதியில் கீழ் கண்ட 6 சட்டமன்றத் தொகுதியில் உள்ளது.
வெளி இணைப்புகள்
பகுப்பு:ஆந்திரப் பிரதேசத்தில் உள்ள மாவட்டங்கள் பாபட்லா மாவட்டம்
சம்சுங் இலக்ட்ரோனிக்ஸ்
சாம்சங் எலக்ட்ரானிக்ஸ் (Samsung Electronics ) தென் கொரியாவில் உள்ள சியோல் நகரைத் தலைமையிடமாக கொண்ட நிறுவனம். 1969 ஆம் ஆண்டு நிறுவப்பட்ட இது உலகின் மிகப்பெரிய மின்னணு நிறுவனமாகும்.
இரட்டைச்சர்க்கரை
இரட்டைச்சர்க்கரைகள் (Disaccharide) இரண்டு ஒற்றைச்சர்க்கரைகளின் இணைப்பால் ஆனவை. இச்சர்க்கரைகள் பால், சர்க்கரையில் உள்ளன.
மால்ட்டோசு (Maltose) இரண்டு குளுக்கோசு மூலக்கூறுகளின் இணைப்பால் ஆனது. இவை முளைத்த தானியங்களில் காணப்படும். சுக்குரோசு என்பது ஒரு குளுக்கோசு மூலக்கூறும், ஒரு புருக்டோசு மூலக்கூறும் இணைந்து உருவாவதாகும். இது கரும்புச் சாற்றில் காணப்படும். லாக்டோசு என்பது ஒரு குளுக்கோசு மூலக்கூறும், ஒரு காலக்டோசு மூலக்கூறும் இணைந்து உருவாவது ஆகும். இது அனைத்து வகைப் பாலிலும் காணப்படும்.
மேற்கோள்கள்
பகுப்பு:இரட்டைச்சர்க்கரைகள்
சர்ச் கேட்
சர்ச்கேட் (Churchgate) இந்தியாவின் மகாராட்டிரா மாநிலத்தின் தலைநகரான மும்பை மாநகரத்தின் தெற்கு மும்பை பகுதியில் அமைந்துள்ளது. இங்கு சர்ச் கேட் தொடருந்து நிலையம் அமைந்துள்ளது.
மேற்கோள்கள்
பகுப்பு:மும்பை பகுப்பு:மும்பை மாவட்டம்
களக்குடி ஸ்ரீ அம்மன் கோயில்
களக்குடி ஸ்ரீ அம்மன் கோயில் தமிழ்நாட்டில் திருநெல்வேலி மாவட்டம், களக்குடி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நம்ம வீட்டு மகாலட்சுமி (தொலைக்காட்சி நிகழ்ச்சி)
நம்ம வீட்டு மகாலட்சுமி ஜீ தமிழ் தொலைக்காட்சியில் ஒளிபராபான நிகழ்ச்சி. இந்த நிகழ்ச்சியை குஷ்பூ தொகுத்து வழங்குகிறார். ஜாக்பாட் நிகழ்ச்சிக்குப் பிறகு நடிகை குஷ்பூ தொகுத்து வழங்கும் நிகழ்ச்சி இது ஆகும். இந்த நிகழ்ச்சி சனி மற்றும் ஞாயிறு அன்று இரவு 8 மணிக்கு ஒளிபரப்பாகிறது. முதல்நாள் முதல் நிகழ்ச்சியில் தொலைக்காட்சி நடிகைகள் ஷில்பா, ஷிவானி நந்தினி, தேவி கிருபா ஆகியோர் பங்கேற்றனர்.
இது முற்றிலும் பெண்களுக்கான நிகழ்ச்சி ஆகும். இந்த நிகழ்ச்சியில் நான்கு சுற்றுக்கள் உண்டு.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ் விளையாட்டுத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
மார்தா சேஸ்
மார்தா கோவ்ஸ் சேஸ் (நவம்பர் 30, 1927 - ஆகஸ்ட் 8, 2003) மார்தா சி. எப்ஸ்டீன் எனவும் அறியப்படுகின்றார். இவர் அமெரிக்காவைச் சேர்ந்த மரபியலாளர். 1952 இல் ஆல்பிரட் ஹெர்சே உடன் இணைந்து உயிரணுக்களின் மரபணுப்பொருள் புரதமல்ல, டி.என்.ஏ என்பதை நிரூபிக்க உதவினார்.
ஆரம்ப வாழ்க்கை மற்றும் கல்லூரி கல்வி
சேஸ் 1927 ஆம் ஆண்டு கிளீவ்லேண்ட் ஓஹியோவில் பிறந்தார். இவரது சகோதரர் ரூத் சாஸ் (தற்போது ரூத் டாஸியல்) ஆவார். 1950 ஆம் ஆண்டு சேஸ் வூஸ்டர் கல்லூரியில் இளங்கலைப் பட்டம் பெற்றார். பின்பு 1959 இல் ஆராய்ச்சி உதவியாளராகப் பணி புரிந்தார். 1964 ஆம் ஆண்டு தென் கலிபோர்னியாப் பல்கலைக்கழகத்தில் நுண்ணுயிரியலில் முனைவர் பட்டம் பெற்றார்.
ஆராய்ச்சி மற்றும் வாழ்க்கை
1950 ஆம் ஆண்டு நுண்ணுயிரியலாளரும் மரபியலாளருமான ஆல்பிரட் ஹெர்சேயின் கோல்ட் ஸ்பிரிங் ஹார்பர் ஆய்வுக்கூடத்தில் ஆராய்ச்சி உதவியாளராகப் பணி புரிந்தார். 1952 ஆம் ஆண்டு ஹெர்சே-சேஸ் பரிசோதனையில் மரபணுத் தகவல்கள் புரதத்தினால் அல்ல டி.என்.ஏ வினால் பரவுகின்றன என்பதை உறுதிப்படுத்தினார். கதிரியக்க பாஸ்பரசு மூலம் பெயரிடப்பட்ட நியுக்கிளிக் அமிலம் அல்லது புரதம் ஏதாவது ஒன்று தயாரிக்கப்பட்டு பாக்டிரியாபேஜ் டி2 (பாக்டிரியாவைப் பாதிக்கும் வைரசு) எசுரிச்சியா கோலை பக்டிரியாவில் செலுத்தப்பட்டு கண்காணிக்கப்பட்டது. இப்பரிசோதனை முடிவில் நியுக்கிளிக் அமிலங்கள் பரவியதையடுத்து மரபணு தகவல்கள் டி.என்.ஏ வினால் பரவப்படுகின்றன என்பது உறுதிப்படுத்தப்பட்டது. ஹெர்சே-சேஸ் பரிசோதனையில் பாரம்பரியத் தகவல்கள் குறித்த சர்ச்சைகள் முடிவுக்கு வந்தன. ஹெர்சே 1969 இல் மருத்துவம் அல்லது உடலியல்லுக்கான [[நோபல் பரிசு|நோபல் பரிசை வென்றார். இப்பரிசுக்கு மார்தா சேஸ் பெயர் சேர்க்கப்படவில்லை.
1953 ஆம் ஆண்டு கோல்ட் ஸ்பிரிங் ஹார்பர் ஆய்வகத்தில் இருந்து விலகி டென்னசியில் ஓக் பிரிட்ஜ் தேசிய ஆய்வகத்தில் குஸ் டொரர்மேன் உடன் பணிபுரிந்தார். 1950 களில் அவர் பேஜ்குழு உயிரியியலாளர்களின் சந்திப்புக்களில் பங்கேற்க கொல்ட் ஸ்பிரிங் ஹார்பருக்கு ஆண்டுதோறும் திரும்பினார். 1959 இல் தெற்கு கலிபோர்னியா பல்கலைக்கழகத்தில் கியூசெப் பெர்டானின் ஆய்வுகூடத்தில் ஆய்வுகளில் ஈடுபட்டார். 1964 இல் பெர்டானின் சுவீடனுக்கு குடிபெயர்ந்த பின் மார்கரட் லீப் உடன் தமது ஆய்வுகளை நிறைவு செய்தார்.
1950களின் பிற்பகுதியில் கலிபோர்னியாவில் சக விஞ்ஞானி ரிச்சர்ட் எப்ஸ்டின் என்பவரை மணமுடித்து மார்தா சி. எப்ஸ்டின் என்று பெயரை மாற்றினார். இத்தம்பதியினர் குறுகிய காலத்தில் விவாகரத்து பெற்றனர். 1960களில் தனிப்பட்ட காரணங்களால் தனது விஞ்ஞானப் பணிகளை முடித்துக் கொண்டார். பின்பு ஒஹியோ சென்று குடும்பத்தினருடன் வாழ்ந்தார். 2003 ஆம் ஆண்டு ஆகஸ்ட் 8 இல் நிமோனியாவால் பாதிக்கப்பட்டு இறந்தார்.
குறிப்புகள்
<references group="" responsive="">
பகுப்பு:பெண் மரபியலாளர்கள் பகுப்பு:அமெரிக்க மரபியலாளர்கள் பகுப்பு:பெண் உயிர்வேதியியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:அமெரிக்க உயிர்வேதியியலாளர்கள் பகுப்பு:2003 இறப்புகள் பகுப்பு:1927 பிறப்புகள்
கசர்
கசர் (மொங்கோலியம்: Хасар) என்பவர் செங்கிஸ் கானின் உடன்பிறந்த மூன்று சகோதரர்களில் ஒருவர் ஆவார். சமி அல்-தவரிக் என்ற வரலாற்று நூலின்படி இவருக்கு முதலில் வைக்கப்பட்ட பெயர் சூச்சி. இவர் புகழ்பெற்ற துணிச்சல் மிகுந்தவராக இருந்த காரணத்தால் இவருக்குக் கசர் என்ற புனைபெயர் வைக்கப்பட்டது. இவர் ஒரு சிறந்த வில்லாளியாகவும் இருந்தார்.
உசாத்துணை
பகுப்பு:போர்சிசின் பகுப்பு:மங்கோலியத் தளபதிகள் பகுப்பு:மங்கோலியப் பேரரசு
பேய் விரட்டி
சித்தர் பாடல்
பேய்மிரட்டி
மாந்தக கணங்கழிச்சல் மாறா வயிற்றுவலி
சேர்த்து வரும் கரப்பான் றீச்சுரமும்-பேர்த்துவிடும்
வேய்மிரட்டுந் தோலுடைய மெல்லியலே ராசியமாய்
பேய்மிரட்டி என்றொருகாற் பேசு
இதுவுமது
ஏக்கமுறு கழிச்சல் மாந்த சுரம்
வீக்கம் வயிற்று வலி விட்டோடும்-தாக்குகின்ற
பேய்மிரட்டும் பாதகமும் பேருலகில் அஞ்சிவிடும்
பேய்மிரட்டி நற்குணத்தை பேசு
பேய்மிரட்டியிலை
ஆர்ரொவ்
ஆர்ரொவ் (அம்பு) என்பது ஐக்கிய அமெரிக்க நாட்டுத் தொலைக்காட்சி தொடர் ஆகும். இந்த தொடர் டீசீ காமிக்ஸ் என்ற வரை கதையை மையமாக கொண்டு கிரேக் பெர்லண்டி, மார்க் கன்னெஹெய்ம் மற்றும் ஆண்ட்ரூ க்ரீஸ்பெர்க் எழுதி தயாரித்துள்ளார்கள்.